**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2023 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ԵՎ ԲՅՈՒՋԵԻ ՀԱՆՐԱՅԻՆ ՔՆՆԱՐԿՄԱՆ**

**ք․ Կապան 16 դեկտեմբեր 2022թ**

Տեղական ինքնակառավարման մասին Հայաստանի Հանրապետության օրենքի 84-րդ հոդվածի 2-րդ կետի համաձայն 2022 թվականի դեկտեմբերի 16-ին, ժամը 15։00-ին, Կապանի համայնքապետարանի նիստերի դահլիճում տեղի ունեցավ Կապան համայնքի 2023 թվականի տարեկան աշխատանքային պլանի և բյուջեի հանրային քննարկումը։ Հանրային քննարկման մասնակիցների անհատական կազմը կցվում է։

Քննարկումը վարում էր Կապան համայնքի ղեկավարի առաջին տեղակալ Գոռ Թադևոսյանը, ով հանդես եկավ բացման խոսքով և 2023 թվականի տարեկան աշխատանքային պլանը և բյուջեն ներկայացնելու համար խոսքը փոխանցեց համայնքապետարանի տնտեսական զարգացման և արտաքին կապերի բաժնի պետ Հասմիկ Ղոնյանին և ֆինանսական բաժնի պետ Իվետա Թադևոսյանին։

Զեկուցողների կողմից ըստ համայնքի պարտադիր խնդիրների և դասակարգման ներկայացվեցին բյուջեն և տարեկան աշխատանքային պլանը։ Ծավալվեց քննարկում առանձին հարցերի շուրջ։

Նիստը վարողը քննարկումն ամփոփելուց շնորհակալություն հայտնեց ներկաներին մասնակցության համար։

**Նիստը վարող Գոռ Թադևոսյան**

**Արձանագրող Հասմիկ Ղոնյան**

***16 դեկտեմբեր 2022թ***